Bezpečná voľba analgetika pri dlhodobom užívaní Aspirin protect 100.
Momentálne užívam dlhodobo Aspirin protect 100. Aké analgetikum môžem /smiem užiť, aby som si neublížila/neuškodila? Prosím poraďte.Srdečná vďaka.
Dobrý deň,
ďakujeme za Vašu otázku.
Medzi liekom Aspirin protect a voľnopredajnými analgetikami boli pozorované interakcie rôznej závažnosti. Najbezpečnejšia voľba spomedzi všetkých dostupných sú lieky s obashom paracetamolu (Paralen, Panadol novum, Paracetamol..). Krátkodobé podávanie paracetamolu počas liečby liekom Aspirin protect je možné. V prípade, že bolesti neustúpia, ďalšiu liečbu bolesti je potrebné konzultovať s lekárom.
Prajem pekný zvyšok dňa.
S pozdravom
PharmDr. Veronika Kiabová